作者：刘克庄
词牌/韵律：贺新郎

paragraphs: 主判茅君洞。
有檐间、查查喜鹊，晓来传送。
几度黄符披戴了，此度君恩越重。
被贺监、天随调弄。
做取散人千百岁，笑渠侬、一霎邯郸梦。
歌而过，凤兮凤。
灌园织屦希陈仲。
问先生、加齐卿相，可无心动。
除却醴泉中太乙，拣个名山自奉。
那捷径、输他藏用。
有耳不曾闻黜陟，免教人、贬驳徂徕颂。
服兰佩，结茅栋。